Vojtech Plechlo

Vojtech Štefan Plechlo (* 20. december 1876, Trnava – † 17. február 1958 Trnava) bol slovenský politik a  verejný činiteľ, poslanec Slovenského snemu a rímskokatolícky kňaz.
 Otec: Ján Plechlo
 Matka: Katarína Masarovič

Gymnaziálne štúdia absolvoval v Trnave a teologické v seminári v Ostrihome. Za kňaza bol vysvätený v Ostrihome 27. júna 1899. V roku 1904 sa stal farárom v Dolnom Dubovom a pôsobil tu až do roku 1945.

V rokoch 19241942 bol okresným predsedom Hlinkovej Slovenskej ľudovej strany v Trnave. V roku 1938 sa stal poslancom Slovenského snemu. Svojho poslaneckého mandátu sa vzdal v prvej polovici roku 1943. 

Po druhej svetovej vojne bol v roku 1946 odsúdený na 8 rokov väzenia. Po prepustení z väzenia v roku 1954 žil v Trnave, kde 17. februára 1958 zomrel. Pochovaný bol v Dolnom Dubovom.

Referencie

Externé odkazy 
 Záznam o narodení a krste v matrike riadok 369 - Trnava

Politici HSĽS
Poslanci Snemu Slovenskej republiky
Slovenskí rímskokatolícki kňazi
Osobnosti z Trnavy
Slovenskí politici